2. kehottaa Perun viranomaisia toteuttamaan aiheelliset toimenpiteet avoimen, oikeudenmukaisen ja
seurattavan vaaliprosessin takaamiseksi;
3. kehottaa Perun viranomaisia takaamaan kaikille demokraattisille poliittisille voimille mahdollisimman
suuren ilmaisunvapauden, jotta ne voivat kilpailla näissä vaaleissa tasapuolisin ehdoin, sekä antamaan niille
ilmaista mainostilaa oikeasuhtaisesti kaikissa tiedotusvälineissä;
4. pahoittelee sitä, että Peru on äskettäin vetäytynyt Amerikan mantereiden ihmisoikeuskomission toi-
mivallan piiristä, ja kehottaa hallitusta tarkistamaan päätöstään;
5. korostaa, että on ehdottoman välttämätöntä erottaa toisistaan tuomio-, toimeenpano- ja lainsäädän-
tövalta, ja kehottaa Perun hallitusta pidättymään kaikesta puuttumisesta oikeusjärjestelmän toimintaan;
6. pyytää hallitusviranomaisia takaamaan sen, että puolisotilaalliset yksiköt eivät puutu asioiden kulkuun
maaseudulla koko vaaliprosessin aikana;
7. pyytää hallitusta, puolueita, kansalaisyhteiskunnan organisaatioita sekä tiedotusvälineitä ja erityisesti
televisiota sekä oikeusasiamiestä järjestämään vaalisalaisuutta koskevan kampanjan sekä toteuttamaan tar-
vittavat toimenpiteet vaalisalaisuuden takaamiseksi;
8. pyytää poliittisia puolueita takaamaan mahdollisuuksien mukaan edustajiensa ja tarkkailijoiden läsnä-
olon kaikissa vaalitoimipaikoissa;
9. pyytää, että komissio seuraa nykyisissä institutionaalisissa puitteissa vaaliprosessia sen varmistami-
seksi, että vaalien yhteydessä kunnioitetaan niitä perusperiaatteita, joiden varaan rakentuu
myös toukokuusta 1998 voimassa ollut Euroopan unionin ja Andien yhteisön välinen sopimus, jonka osa-
puoliin Peru kuuluu;
10. kehottaa puhemiestä välittämään tämän päätöslauselman neuvostolle, komissiolle, Perun tasavallan
presidentille ja hallitukselle, Amerikan valtioiden yhteistyöjärjestölle, Andien yhteisölle ja Latinalaisen Ame-
rikan parlamentille.
12. Ihmisoikeudet: Sotarikokset Tšetšeniassa
B5-0245, 0256, 0261, 0265 ja 0271/2000
Euroopan parlamentin päätöslauselma ihmisoikeuksien ja humanitaarisen oikeuden loukkauksista
Tšetšeniassa
Euroopan parlamentti, joka
Vdash ottaa huomioon 7. lokakuuta 1999 Tšetšenian sodasta(1), 18. marraskuuta 1999 Tšetšeniasta(2),
20. tammikuuta 2000 Tšetšenian tilanteesta(3) ja 17. helmikuuta 2000 Andrei Babitskin tapauksesta
ja ihmisoikeusloukkauksista Tšetšeniassa(4) antamansa päätöslauselmat,
Vdash ottaa huomioon Euroopan neuvoston suosituksen 1444 (2000) oikeusvaltion, ihmisoikeuksien kunni-
oittamisen ja demokratian palauttamisesta Tšetšeniaan,
Vdash ottaa huomioon tulokset Euroopan unionin troikan ja Venäjän federaation ulkoministeri Ivanovin
tapaamisesta 4. maaliskuuta 2000,
A. on erittäin huolestunut Tšetšeniassa jatkuvasta aseellisesta selkkauksesta, jonka seurauksena pakolaisia
ja kotiseudultaan siirtymään joutuneita henkilöitä on entistä enemmän, ja siitä, että Tšetšeniasta ja
lähialueilta puuttuu täysin tarvittava infrastruktuuri heidän vastaanottamisekseen,
(1) Hyväksytyt tekstit, kohta 1.
(2) Hyväksytyt tekstit, kohta 15.
(3) Hyväksytyt tekstit, kohta 6.
(4) Hyväksytyt tekstit, kohta 16.C 377/358 FI29.12.2000 Euroopan yhteisöjen virallinen lehti
Torstai 16. maaliskuuta 2000
B. on huolissaan Tšetšenian kriisin yhä suuremmasta leviämisvaarasta Kaukasuksen naapurimaihin ja
etenkin Georgiaan, koska Venäjän ja Tšetšenian joukkojen väliset taistelut lähestyvät Georgian rajoja,
C. tuntee levottomuutta kansainvälisten kansalaisjärjestöjen kertomuksiin perustuvista väitteistä, jotka
koskevat Euroopan ihmisoikeusyleissopimuksen ja kansainvälisen humanitaarisen oikeuden vakavia
loukkauksia kuten siviilien mielivaltaisista pidätyksiä, kidutusta, pikateloituksia ja ryöstelyä,
D. on hyvin huolestunut siitä, että Venäjän viranomaiset eivät toimi riittävästi tutkiakseen jatkuvasti saa-
tavia kertomuksia Venäjän joukkojen suorittamista laajoista ihmisoikeuksien ja humanitaarisen oikeu-
den loukkauksista Tšetšeniassa ja pyrkiäkseen estämään vastaavien tekojen toistumisen tulevaisuudessa,
E. panee merkille Euroopan neuvoston tarkkailijavaltuuskunnan Venäjällä ja Tšetšeniassa käyntinsä jäl-
keen äskettäin antaman lausunnon, jossa kerrottiin vakavista ihmisoikeusloukkauksista ja sotarikok-
sista, joihin taistelujen kaikki osapuolet ovat syyllistyneet,
F. on huolissaan siitä, että tällä hetkellä alueelle ei päästetä lainkaan kansainvälisiä tarkkailijoita tutki-
maan väitettyjä ihmisoikeusloukkauksia erityisesti niin kutsutuilla ”suodatusleireillä”, joissa ihmisiä on
kerrottu kidutetun ja pahoinpidellyn muilla tavoin erityisesti kuulustelujen yhteydessä,
G. pahoittelee, että kipeästi tarvittava kansainvälisten humanitaaristen järjestöjen apu ei ole vieläkään
mahdollista, koska järjestöiltä on evätty täysi ja esteetön pääsy alueelle;
H. ottaa huomioon, että toimittajilla ei ole täyttä ja esteetöntä pääsyä alueelle; on huolissaan Radio Liber-
tyn toimittajalle Andrei Babitskille esitetyistä syytteistä, joiden mukaan tämä on osallistunut aseellisiin
joukkioihin, ja siitä, että jos Babitski todetaan syylliseksi, häntä odottaa jopa viiden vuoden tuomio,
I. pitää tervetulleena virkaatekevän presidentin Putinin 11. maaliskuuta 2000 antamaa sitoumusta ryhtyä
toimiin kansainvälisten järjestöjen sota-alueelle pääsyn helpottamiseksi sekä sitoumusta, jonka Venäjä
antoi Euroopan neuvoston ihmisoikeuslähettilään vierailun aikana ja jonka mukaan alueelle voitaisiin
asettaa pysyvä kansainvälinen tarkkailijaryhmä; pahoittelee kuitenkin, että virkaatekevä presidentti
Putin ei selvittänyt millään tavalla kysymystä rauhanneuvottelujen järjestämisestä tšetšeenien kanssa,
1. toistaa kehotuksena pyrkiä sodan pikaiseen lopettamiseen poliittisin keinoin;
2. kehottaa Venäjän viranomaisia tutkimaan täysin väitteet teloituksista, mielivaltaisista pidätyksistä ja
kidutuksesta, joihin Venäjän joukot ovat syyllistyneet Tšetšeniassa, ja takaamaan, että ihmisoikeusrikko-
muksiin johtaneista määräyksistä ja niiden toteuttamisesta vastuussa olevat saatetaan oikeuteen ja että tšet-
šeenien oikeutta elämään sekä fyysiseen ja henkiseen koskemattomuuteen kunnioitetaan; kehottaa tässä
yhteydessä Venäjän viranomaisia toimimaan yhteistyössä Euroopan neuvoston ja ETYJ:n kanssa;
3. kehottaa neuvostoa ja jäsenvaltioita seuraamaan tarkoin Venäjän federaation ja Euroopan neuvoston
välisen sopimuksen toteuttamista ja kehottaa Euroopan neuvostoa harkitsemaan muita oikeustoimia, jos
sopimusta ei noudateta;
4. kehottaa Venäjän ja Tšetšenian viranomaisia ottamaan huomioon Euroopan neuvoston valtuuskun-
nan johtajan lordi Juddin kertomuksen, jonka hän esitti käytyään äskettäin Tšetšeniassa, ja kehottaa heitä
sallimaan Euroopan neuvoston ja ETYJ:n kansainvälisten ihmisoikeustarkkailijoiden pysyvän läsnäolon
Tšetšeniassa ja takaamaan tarkkailijoille liikkumisvapauden; pitää ensimmäisenä askeleena oikeaan suun-taan Venäjän vastanimitetyn Tšetšenian-ihmisoikeusvaltuutetun Vladimir Kalamanovin ja Euroopan neuvos-
ton ihmisoikeuslähettilään Álvaro Gil-Roblesin välistä sopimusta sellaisen ihmisoikeustoimiston avaami-
sesta Tšetšeniaan, jolla on 20 työntekijää, joista kaksi edustaa Euroopan neuvostoa;
5. vaatii myöntämään täyden pääsyn ja takaamaan asianmukaiset olosuhteet kansainvälisen humanitaa-
risen avun toimittamiseksi sekä sallimaan pääsyn vangittujen ja sisäisesti siirtymään joutuneiden henkilöi-
den luokse; pitää myönteisenä merkkinä sitä, että Groznyiin saapui ensimmäinen 10 rekan ”koesaattue”
tuoden YK:n pakolaisasiain päävaltuutetun lähettämiä elintarvikkeita;29.12.2000 FI C 377/359 Euroopan yhteisöjen virallinen lehti
Torstai 16. maaliskuuta 2000
6. kehottaa Venäjää myöntämään YK:n pakolaisasian päävaltuutetulle, laittomia teloituksia käsittelevälle
YK:n erityislähettiläälle sekä lasten osallistumista aseellisiin selkkauksiin käsittelevälle YK:n erityislähetti-
läälle luvan käydä Tšetšeniassa ja sen naapurialueilla ja esittää kertomuksen YK:n ihmisoikeuskomission
seuraavassa kokouksessa;
7. kehottaa komissiota tekemään kaikki tarpeelliset valmistelut, jotta alueelle voitaisiin antaa humanitaa-
rista apua nopeasti ja tehokkaasti heti, kun humanitaarisille järjestöille myönnetään täysi pääsy sinne, ja
kehottaa pitämään parlamentin ajan tasalla toteutuksen suhteen;
8. päättää perustaa viisijäsenisen tilapäisen valtuuskunnan, joka tekee vierailun Pohjois-Kaukasiaan ja
keskustelee Venäjän viranomaisten ja Tšetšenian edustajien kanssa kaikista tämänhetkiseen selkkaukseen
liittyvistä kysymyksistä, jotka sisältyvät tähän sekä edellisiin päätöslauselmiin;
9. pitää tervetulleena Euroopan neuvoston parlamentaarisen yleiskokouksen äskettäistä Tšetšenian-mat-
kaa ja kehottaa Euroopan neuvoston ja ETYJ:n parlamentaarisia yleiskokouksia osallistumaan yhdessäEuroopan parlamentin kanssa troikkaan, joka olisi rakenteeltaan samantyyppinen kuin Valko-Venäjäntroikka ja jonka tarkoituksena olisi
i) lievittää Tšetšenian kriisiin liittyvää humanitaarista kriisiä,
ii) korostaa, että ihmisoikeusnormit ovat yhteisiä normeja, joita näiden järjestöjen kaikkien jäsenten on
noudatettava, ja
iii) edistää Tšetšeniassa tehtyjä sotarikoksia koskevien väitteiden selvittämistä;
10. muistuttaa, että vain selkkauksen poliittinen ratkaisu ja tuhotun alueen kiireellinen jälleenrakentami-
nen, mistä Venäjä kantaa päävastuun, voi estää raakuuksien ja yhteenottojen kärjistymisen edelleen;
11. kehottaa Tšetšenian viranomaisia ryhtymään kaikkiin mahdollisiin toimiin kaikkien ennen Tšetše-
nian selkkausta ja sen aikana kaapattujen siviilipanttivankien vapauttamiseksi ja kehottaa aloittamaan eri-
tyiset tutkimukset venäläisen uutistoimisto Itar-Tassin valokuvaajan Vladimir Jatsinan tapauksen selvittämi-
seksi; tšetšeeniryhmä kidnappasi hänet Ingushiassa 19. heinäkuuta 1999, minkä jälkeen hän on ollut
kateissa;
12. vaatii Venäjän viranomaisia takaamaan, että venäläiset ja kansainväliset toimittajat voivat työsken-
nellä alueella esteittä, ja antamaan täydellisen selvityksen siitä, mitä venäläiselle toimittajalle Andrei Babits-kille tapahtui ja miksi hänen ei sallittu poistua Venäjältä ja osallistua PPE-DE-ryhmän työryhmäkokoukseen
Euroopan parlamentin maaliskuussa pidetyn Strasbourgin täysistunnon aikana;
13. kehottaa ihmisoikeuksista Tšetšeniassa vastaavaa Venäjän federaation erityisedustajaa Kalamanovia
sekä vastaavaa duuman edustajaa antamaan tietoja parlamentin ulkoasioiden, ihmisoikeuksien sekä yhteisen
turvallisuuden ja puolustuspolitiikan valiokunnalle;
14. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
hallituksille, Euroopan neuvostolle, ETYJ:lle, YK:n pääsihteerille, Venäjän duumalle ja liittoneuvostolle,
Venäjän federaation hallitukselle sekä Tšetšenian viranomaisille.
13. Ihmisoikeudet: Lehdistönvapaus Serbiassa
B5-0257, 0266, 0273 ja 0281/2000
Euroopan parlamentin päätöslauselma lehdistönvapaudesta Jugoslavian liittotasavallassa
Euroopan parlamentti, joka
Vdash ottaa huomioon aikaisemmat päätöslauselmansa Serbian tilanteesta ja erityisesti lehdistönvapauteen
kohdistuvista rajoituksista,
Vdash ottaa huomioon neuvoston puheenjohtajavaltion 3. maaliskuuta 2000 antaman julkilausuman Ser-
biassa tapahtuvista jatkuvista sananvapauteen kohdistuvista loukkauksista ja äskeisestä Dušan Mihajlo-
vicin tapauksesta,C 377/360 FI29.12.2000 Euroopan yhteisöjen virallinen lehti
Torstai 16. maaliskuuta 2000